इनें रंगे दा पैह्ला हमला घोड़े पर सुआर जरनैला उप्पर होआ। ओ बल्लें-बल्लें लोप होआ। ओदे थाह्र उत्थें घाड़मे पत्थरें कन्ने बने दा प्हाड़ी देवते दा इक प्राचीन मंदर उब्भरी आया। लड़ाई दे मदाना च खिल्लरे दे जखमियें ते मोए दे सपाहियें गी कलाकारै दा बुर्श जियां जीवनदान दिंदा जा करदा हा। ते ओ इक-इक करियै फुल्लें च बदलदे जा करदे हे-नीले, पीले, सूहे,चिट्टे, नाभा फुल्ल। जित्थें पैह्लें सपाही नस्सै करदे हे, उत्थें फुल्लें कन्ने लदोई दियां करीरां आई सोभियां। हमला करने आले सपाहियें दी टोल्ली दे थाह्र कदें त्रुट्टने आला मौन लेइयै पेदे, प्हाड़ी कुप्पड़ नजरी औन लगे। उनें कुप्पड़ें चा इक उप्पर, इक प्हाड़ी जागत बैठा दा मुस्कराS करदा ऐ। दूए कुप्पड़ा पर लेटे दा ओदा कुत्ता ख’ल्ल चरदियें भिड्डें दी नगरानी करा करदा ऐ। ख’ल्ल हरे-रेशमी घाS दी दब्बड़ी च 9-10 ब"रें दी इक कुड़ी अपनी गवै गी चारा करदी ऐ।